CELEX: 62014CA0005
Language: et
Date: 2015-06-04 00:00:00
Title: Kohtuasi C-5/14: Euroopa Kohtu (kolmas koda) 4. juuni 2015. aasta otsus (Finanzgericht Hamburgi eelotsusetaotlus – Saksamaa) – Kernkraftwerke Lippe-Ems GmbH versus Hauptzollamt Osnabrück (Eelotsusetaotlus — ELTL artikkel 267 — Põhiseaduslikkuse järelevalve vahemenetlus — Liikmesriigi seaduse nii liidu õigusele kui ka riigi põhiseadusele vastavuse kontrollimine — Liikmesriigi kohtu õigus pöörduda eelotsusetaotlusega Euroopa Kohtu poole — Liikmesriigi õigusnormid, millega kehtestatakse aktsiis tuumkütuse kasutamiselt — Direktiivid 2003/96/EÜ ja 2008/118/EÜ — ELTL artikkel 107 — EA artiklid 93, 191 ja 192)

20.7.2015   
            
            
               ET
            
            
               Euroopa Liidu Teataja
            
            
               C 236/13
            
         Euroopa Kohtu (kolmas koda) 4. juuni 2015. aasta otsus (Finanzgericht Hamburgi eelotsusetaotlus – Saksamaa) – Kernkraftwerke Lippe-Ems GmbH versus Hauptzollamt Osnabrück
   (Kohtuasi C-5/14) (1)
   
   ((Eelotsusetaotlus - ELTL artikkel 267 - Põhiseaduslikkuse järelevalve vahemenetlus - Liikmesriigi seaduse nii liidu õigusele kui ka riigi põhiseadusele vastavuse kontrollimine - Liikmesriigi kohtu õigus pöörduda eelotsusetaotlusega Euroopa Kohtu poole - Liikmesriigi õigusnormid, millega kehtestatakse aktsiis tuumkütuse kasutamiselt - Direktiivid 2003/96/EÜ ja 2008/118/EÜ - ELTL artikkel 107 - EA artiklid 93, 191 ja 192))
   (2015/C 236/17)
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Hamburg
   
      Põhikohtuasja pooled
   
   
      Kaebaja: Kernkraftwerke Lippe-Ems GmbH
   
      Vastustaja: Hauptzollamt Osnabrück
   
      Resolutsioon
   
   
               1.
            
            
               ELTL artiklit 267 tuleb tõlgendada nii, et liikmesriigi kohus, kellel on kahtlusi, kas riigi seadus on kooskõlas liidu õigusega ja liikmesriigi põhiseadusega, ei ole asjaolu tõttu, et sama seaduse põhiseaduslikkuse järelevalve vahemenetlus on liikmesriigi põhiseaduslikkuse järelevalve kohtus pooleli, ilma jäetud õigusest ega teatud olukorras vabastatud kohustusest esitada Euroopa Kohtule küsimusi liidu õiguse tõlgendamise või kehtivuse kohta.
            
         
               2.
            
            
               Nõukogu 27. oktoobri 2003. aasta direktiivi 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik, artikli 14 lõike 1 punkti a ja nõukogu 16. detsembri 2008. aasta direktiivi 2008/118/EÜ, mis käsitleb aktsiisi üldist korda ja millega tunnistatakse kehtetuks direktiiv 92/12/EMÜ, artikli 1 lõikeid 1 ja 2 tuleb tõlgendada nii, et nendega ei ole vastuolus sellised siseriiklikud õigusnormid, nagu on arutusel põhikohtuasjas, mis näevad ette aktsiisi tuumkütuse kasutamiselt elektrienergia tootmiseks kaubanduslikul eesmärgil.
            
         
               3.
            
            
               ELTL artiklit 107 tuleb tõlgendada nii, et sellega ei ole vastuolus sellised siseriiklikud õigusnormid, nagu on arutusel põhikohtuasjas, mis näevad ette aktsiisi tuumkütuse kasutamiselt elektrienergia tootmiseks kaubanduslikul eesmärgil.
            
         
               4.
            
            
               EA artikli 93 lõiget 1 ja artiklit 191 koostoimes EL lepingule, EL toimimise lepingule ja Euratomi asutamislepingule lisatud Euroopa Liidu privileegide ja immuniteetide protokolli (nr 7) artikli 3 lõikega 1 ja EA artikli 192 lõiget 2 koostoimes EA artikli 1 lõikega 2 ning EA artikli 2 punkti d tuleb tõlgendada nii, et nendega ei ole vastuolus sellised siseriiklikud õigusnormid, nagu on arutusel põhikohtuasjas, mis näevad ette aktsiisi tuumkütuse kasutamiselt elektrienergia tootmiseks kaubanduslikul eesmärgil.
            
         
      (1)  ELT C 85, 22.3.2014.